**Конспект ООД по речевому развитию на тему:**

**«Ану-Бабин з1акардаьхни»**

**коьчална лерина берийн бешахь х1оттийна заняти**

«Ану-Бабин з1акардаьхни»

коьчална лерина берийн бешахь х1оттийна заняти

1алашо:

-Берашна з1акардаьхни довзийтар;

-з1акардаьхни тайпанаш довзийтар;

-церан ц1ераш т1еч1аг1яр;

-баккхийчаьрга болу ларам ч1аг1бар;

-церан-ненан маттах долу хаарш ч1аг1дар.

Г1ирсаш:

Бес-бесара з1акардаьхни т1аьхь долу сурташ: бад, котам, москал, котам, н1аьни.

Царна массарна шайн-шайна баьццарчу кехатах йина майданаш, кехатах йина бедаш, котам к1орнеш, г1аз цуьнан к1орнеш, москал цуьнан к1орнеш, яздина кехат, дечках йина к1ара, кехат т1аьхь вовшахтоьхна ловзарш.

Кхетош - кхиорхо:

Марша дог1ийла шу, лераме хьеший!

Де дика хуьлда, хьоме бераш!

Шу тахана массарел хаза ду, ишта хаза, самукъане гуо бийр бу вай.

Массо бераша гобина

Хьо сан доттаг1, со хьан доттаг1 куьйгаш вовший схьалоцуш вовшашна а делалой вай.

Тахана бераша, вайна дуьйцур ду, уггаре самукъанечу ц1ахь кхобучу даьхнех лаьцна.

Бераш шуна хаьий аса дуьйцурш муьлха даьхни ду?

(берийн жоьпаш: бежнаш,уьстаг1и.)

Кхетош - кхиорхо: Бераш, бежнаш, уьстаг1ий, гезарий йоцурш кхи х1ун даьхний леладо вай ц1ахь?

Аса шуна х1етал- метал далор ду, т1аккха шуна хуур ду уьш муьлха даьхни ду.

Ларе ладог1ал соьга.

Горгали туху, сахьат а дац,

Сахилчи хоуьйту. Ша санначарна юкъахь эла и ю? (Н1аьна)

(берийн жоьпаш).

Бераш, шуна нийса хии, вай тахна дуьйцар ду з1акардаьхнех лаьцна.

-Шайна девзаш долчу з1акардаьхнин ц1ераш яха.

(котамаш, бедаш, москалаш, г1езаш)

Кхетош- кхиорхо: Бераш шуна дика девзаш хилла вай з1акардаьхни, ткъа церах х1у пайда болу, уьш муха кхобу аса дуьйцур ду шуна.

Адмаша шайн ц1ахь кхобу з1акардаьхни, царна к1ара а йой, царна йаа хьажк1аш, йа к1а оьций, лерина кхобу уьш. Уьш кхаьбча пайда хуьлу,цара хоаш а до, цера жижиг а хуьла мерза, бешара н1аьний лахьадо цара.З1акардаьхни бес-бесара хуьла: бедаш, москалаш, котамаш, г1езаш. Аса ягар йинчарех цхьаа евзий шуна?

(берийн жоьпаш)

Кхетош-кхиорхо: Х1инца вай з1акардаьхни шуна моццул дика девза хьовсуш ловзур ду.

Ловзар ц1е: «З1акардаьхни».

Аса з1акардаьхнийн ц1е а йоккхуш буьрка кхуссу шуьга рогг1ана, буьрка кара кхаьчначо аса ц1е яьккхина долу з1акардаьхни муха дека ала деза.

Массара хаза гобеш, ларе соьга ладог1а.

Котам –къо-къо-къо- Муъминат,

Москал-ч1ов-ч1ов-ч1ов-Ансар,

Бад-вакъ-вакъ-вакъ-Малик,

Г1аз-г1акъ-г1акъ-гакъ-Хут1мат

Борг1ан-1уь11ари-1уь11-Ахьмад

Котам к1орни-цап-цап-цап-Мата.

Кхетош-кхиорхо: Дукха даха шу, шуна ма дика девзаш хилла ц1ахь кхобуш долу з1акардаьхни. Го билле охьаховша.

Тап але ладог1ийша шуна цхьа г1ара хези? (котам екаш аудиозапись)

(кхетош-кхиорхочо шена т1ехьара котам схьаоьцу)

Вайна тахана хьошалха еъна котам. Ой, х1окхуьна т1ема к1ел ахь яздина даийтина кехат ма ду, х1ара хьаьнгара ду хьовсий вай.

(Кхетош-кхиорхочо кехат доьшу).

Де дика дойла шун, бераш.

Со ламанца йолчу юьртара яхархо Ану-баба ю.

Сун ч1ог1а бохам баьлла, сай з1акардаьхни байт1е ара даьхна, уьш лардеш хиъна 1аччохь суна набозийна мичара дог1а ца хууш цхьогал а деана са з1акардаьхни къахкийна. Х1инца уьш ша еригге иэелла вовший к1орнеш къуйсуш т1ом беш ю. Уьш шай-шай метта яхка, суна хьалха санна баьргашна са ца го. Суна хезнера, «Седарчий» ц1е йолчу тобанехь ч1ог1а з1акардаьхни дика девзаш бераш ду бохуш. Ма доккха г1уллакх дора суна цара сан з1акардаьхни шай-шай доьзалшци д1анисдича. Даг1ахьара шу, дехар дора ас.

Бераш, шун х1ун аьлла хета, Ану-баба йолче хьошалг1а г1ой вай.

(берийн жоьпаш)

Кхетош-кхиорхо: Бераш, воккхчуьнца лело деза г1иллакхаш девзий шуна?

Дийцал, Сумая, т1е кхаьчча х1ун ала деза воккхачуьнга?

-Де дика дойла хьан ала деза.

-Могашалла хатта еза.

-воккхачо охьаховша аьлчи и охьа хаалц ирахь латта веза.

Кхетош-киорхо: Бераш, вай кийча ду Ану- баба ехачу юьрта хьошалг1а даха.

(Юьртахь долуш санна йолу аудиозапись)

(Баба шен ц1а чуьра ара дуьхьал йолу бераш баьхкина самукъа а долий)

Ану-баба: Вай марша дог1ийла шу сан хьоме бераш.

Бераш: Де дика хуьлда хьан Ану-баба.

Баба, хьан могашалла муха ю, ларайой хьо?

Ану–баба: Могашалла тоьар йу, ларош яра со, делахь деанчу цхьогало ч1ог1а цатам бина суна,з1акардаьхни къахкийна. Х1инца воший к1орнеш къуьйсуш т1ом беш ю уьш, ладог1ийша цара йечу г1овг1анашка. (котами г1овг1анаш йолу аудиозапись).

Шуна ч1ог1а дика девза з1акардаьхни олуш хезнера суна. Аш царна юкъахь нийсо йахьара ч1ог1а г1уллакх хира дара суна. Аш и г1уллакх дешнехь аса вайна локъамаш йоттар ю.

Кхетош-кхиорхо: Вай х1ун дан дезаш ду хаьий шуна. Аса шуна х1етал- метал далор ду, аша жоьпаш дала деза, т1аккха атта хир ду шуна з1акардаьхни а, церан к1орнеш довза.

Х1етал –метал хаийла шуна:

Къо-къо-къодеш г1овг1а йо

Ше бераш цо т1е гулдо.

Т1ома буха ловчкъа до.

Алал бераш и х1ума хьа до? (Котамо)

(берийн жоьпаш)

Кхетош- кхиорхо: бераш, котам мича меттехь ю хьовса деза шу.

(бераша сихонца схьакарайо котам)

Кхетош-кхиорхо: оцу иэделчу к1орнешна юкъара котама к1орнеш схьакъастадай, котамна юххе охьа дехка уьш.

(бераша сихонца кхочуш до шайна т1едиллина долу г1уллакх)

Кхетош-кхиорхо: Ларе ладог1а рог1ерчу х1етал-метале:

Т1аус хьозане тера ю

Ша-шех тамаш беш и ю.

Буьрса амал цуьнан ю

Цундела и …москал ю.

Кхетош- кхиорхо: Нийсаду, иза москал ю. Х1инца сихонца москал к1орнеш кара а дай шай нана- москалах д1атоха.

(бераша шайна т1едиллинарг кхочуш до)

Малх схьакхийти, уьш самайоьвли

Г1овг1а ели вакъ, вакъ, вакъ

Техкаш кочар хи чу даха

Алал бераш уьш х1ун ю? (Бедаш)

Кхетош-киорхо: бераш сихонца бедан к1орнеш къаста а йай, шай ненах д1атоха.

(бераша каде кхочуш до шайна т1едиллина г1уллакх)

Кхетош- кхиорхо:

Х1инца майдант1ехь йиснарш хьена к1орнеш ю хаа, шуна кхий цхьаъ х1етал-метал хаа деза.

Х1етал-метал хаийла шуна:

Лаг ду деха, ц1ен бу когаш,

Г1акъ, г1акъ бохуш г1овг1а йо.

Хи чохь лийчарх, ловзарх, идарх

Цхьа цуьрриг и т1ад ца ло. (Г1аз)

(бераша сихонца к1орнеш г1езан юххе охьа дохку.

Кхетош- киорхо: Бераш, ларе ладог1айша, з1акардаьхни г1овг1анаш йечура д1а соьвци. Уьш шай-шай нанна т1екхачна парг1ат евли. Вай Ану-баби дехар кхочуш дина.

Ану-баба: Вай шу даха дукха, ма дика бераш ду шу,ма г1уллакх ди а ша, цундела бабас шуна йовха еттина локъамаш лур ю.

Кхетош-киорхо: Ану-баба, тхо х1инца д1адаха деза хан т1е кхечи, тхаьш д1адахле бераша хьуна кечдина эшаран совг1ат д1алур ду оха.

Ану- бабин г1езаш ю, г1езаш ю, г1езаш ю.

Бабас аьлларг деш ма ю, деш ма ю, деш ма ю.

Ану-бабин бедаш ю,бедаш ю, бедаш ю.

Сарралц хи чохь ловзуш ю, ловзуш ю, ловзуш ю.

Ану- бабин котамаш ю, котамаш ю, котамаш ю,

Сенчу байт1ехь йежаш ю, йежаш ю, йежаш ю.

Ану- бабин москалаш ю москалаш ю, москала ш ю.

Ч1ов, ч1ов бохуш лелаш ю, лелаш ю.

Бабин х1усмехь хаза ду, иман-беркат цуьнца ду.

(Бераша локъамаш саг1а йой, Ану-бабица 1одика йо.)

Кхетош-киорхо:

-Бераш, шуна хаза хийтири Ану- баба йолчу хьошалг1ахь?

-Уггара хаза х1ун хийтира шуна?

-Вай стенах лаьцна дийцира тахана?

Кехат т1аьхь долчу суьрташца долу ловзарш.

«Совнах долу сурт д1адаккха»

«Хьена - муьлха к1орни ю»

Котам-котамаш

Г1аз-г1езаш

Бад-бедаш, москал-москалаш

К1орни –к1орнеш

Кхетош-кхиорхо: бераш, аша дика ладоьг1на хилла вай таханлерчу занятега, цундела шуна дуккха х1уманаш а 1емина. Дела реза хуьлда шуна, Дала дукха дахадойла шу, х1инца вай хьешашца 1одика йеш, таханлера цхьанакхетар д1адерзор ду вай.